google/wiki40b huggingface dataset:
लेडी गागा

जीवन और संगीत जीविका

लेडी गागा का जन्म 28 मार्च 1986 को न्यूयॉर्क में एक इतालवी-अमेरिकी धार्मिक परिपाटियों पर चलने वाले रूढ़िवादी मध्यवर्गीय परिवार में हुआ था। पिता छोटे से व्यवसायी थे, मां भी बाहर नौकरी करती थीं।। न्यूयॉर्क की एक साधारण-सी बस्ती में उनका अपना मकान था। गागा ने अपनी शिक्षा मैनहटन के कट्टर कैथोलिक स्कूल से ग्रहन की थी, जो की केवल लड़कियों के लिए था। गागा को बचपन से ही संगीत का बहुत शोक था। महज चार साल की उम्र में वह पियानो में पारंगत हो गईं। कुछ और बड़ा होते-होते नृत्य कला व 17 साल की उम्र में गाने लिखने लगीं, म्यूजिक की रचना करने लगीं। इसी उम्र में उन्हें उनकी प्रतिभा न्यूयॉर्क विश्वविद्यालय के उस स्कूल ऑफ आर्ट्स में ले गई।|
2007 में वह क्लबों में लेडी गागा के नाम से परफॉर्म करने लगीं। अमेरिकी म्यूजिक इंडस्ट्री के लोगों की नजर उन पर पड़ी। सही मायनों में उन्हें आगे बढ़ाया पॉप सुपर स्टार एकॉन ने। वह एकॉन के दल में गाने भी लगीं। साथ में संगीत कंपनी इंटरस्कोप के लिए गाने भी लिखतीं। इसी दौरान इंटरस्कोप के साथ उन्होंने अपने पहले सोलो गाने जस्ट डांस की तैयारी शुरू की। इसे अप्रैल 2008 में रेडियो पर रिलीज किया। लेकिन पूरा गाना अगस्त तक रिलीज हो पाया। जस्ट डांस ने धीमे-धीमे गति पकड़ी। बिलबोर्ड हॉट 100 में जगह बनाने के बाद गागा की विख्याति दुनियाभर मे फैल गई। जनवरी 2009 तक ये दुनिया के कई देशो जैसे ऑस्ट्रेलिया, कनाडा, नीदरलैंड, आयरलैंड, युनाइटेड किंगडम और संयुक्त राज्य अमेरिका के चार्ट पर नंबर वन बन गया था।
अलक्ष्मी

अलक्ष्मी, लक्ष्मी की बड़ी बहन हैं। समुद्रमंथन के समय कालकूट के बाद इनका प्रादुर्भाव हुआ। यह वृद्धा थी और इसके केश पीले, आंखें लाल तथा मुख काला था। देवताओं ने इसे वरदान दिया कि जिस घर में कलह हो, वहीं तुम रहो। हड्डी, कोयला, केश तथा भूसी में वास करो। कठोर असत्यवादी, बिना हाथ मुँह धोए और संध्या समय भोजन करनेवालों तथा अभक्ष्य-भक्षियों को तुम दरिद्र बना दो। लक्ष्मी से पूर्व इसका आविर्भाव हुआ था अत: विष्णु से लक्ष्मी का विवाह होने के पूर्व इसका ज्येष्ठा का विवाह उद्दालक ऋषि से करना पड़ा (पद्मपुराण, ब्रह्मखंड)। लिंगपुराण (२-६) के अनुसार अलक्षमी का विवाह दु:सह नामक ब्राह्मण से हुआ और उसके पाताल चले जाने के बाद यहा अकेली रह गई। सनत्सुजात संहिता के कार्तिक माहात्म्य में लिखा है कि पति द्वारा परित्यक्त होने पर यह पीपल वृक्ष के नीचे रहने लगीं। वहीं हर शनिवार को लक्ष्मी इससे मिलने आती हैं। अत: शनिवार को पीपल लक्ष्मीप्रद तथा अन्य दिन स्पर्श करने पर दारिद्रय देनेवाला माना जाता है।
विलियम लारेन्स ब्राग

सर विलियम लॉरेंस ब्रैग (  1890 - 1971) आस्ट्रेलिया  के प्रसिद्ध भौतिकविज्ञानी थे जिन्हें १९१५ में नोबेल पुरस्कार से सम्मानित किया गया। वे प्रसिद्ध वैज्ञानिक विलियम हेनरी ब्रैग के पुत्र थे। ये दूसरे सबसे कम आयु के नोबेल पुरुस्कार विजेता है। इन्होने 25 वर्ष की उम्र मैं नोबेल पुरस्कार जीता था।
इनका जन्म 31 मार्च 1890 को आस्ट्रेलिया के ऐडिलेड में हुआ था। प्रारंभिक शिक्षा इसी नगर में पाने के पश्चात् सन् 1916 में आप केंब्रिज के ट्रिनिटी कॉलेज के फैलो हो गए।
अपने पिता के साथ एक्स-रे-स्पेक्ट्रोमीटर की सहायता से आपने अनेक प्रकार के क्रिस्टलों की रचना की खोज की। इस कार्य के लिए इन्हें और इनके पिता को संयुक्त रूप से भौतिकी का नोबेल पुरस्कार तथा बारनर्ड स्वर्णपदक मिले। सन् 1919 से 1937 तक आप विक्टोरिया विश्वविद्यालय ((मैंचेस्टर)) में भौतिकी के लैंगवर्दी प्रोफेसर तथा सन् 1937-38 में नैशनल फिजिकल लेबोरेटरी के निदेशक थे तथा सन् 1938 में कैंब्रिज विश्वविद्यालय में प्रायोगिक भौतिकी के कैवेंडिश प्रोफेसर नियुक्त हुए।
क्रिस्टल संरचना पर आपने कई एक महत्व के निबंध लिखे हैं। विद्युत, क्रिस्टलों की संरचना तथा खनिजों की परमाणवीय संरचना पर भी आपने पुस्तकें लिखी हैं।
एन्टिमोनी ट्राइऑक्साइड

एन्टिमोनी ट्राइऑक्साइड एक अकार्बनिक यौगिक है।
भारतीय भूवैज्ञानिक सर्वेक्षण

इतिहास

इसका उद्गम सन १८३६ में हुआ था, जब एक समिति, जिसका नाम कोयला समिति थी, का गठन किया गया था। इसकी स्थापना ब्रिटिश ईस्ट इंडिया कंपनी ने भारत के पूर्वी क्षेत्रों में कोयले की उपलब्धता की खोज एवं अध्ययन करने हेतु की गयी थी। ऐसी ही एक समिति द्वारा अपनी १८४८-१८४९ की एक रिपोर्ट में पहली बार जियोलॉजिकल सर्वे ऑफ इंडिया वाक्यांश का प्रयोग किया गया था। 4 फरवरी, 1848 को सर डैविड विलियम्स को भारतीय भूगर्भ सर्वेक्षण विभाग का भूगर्भीय सर्वेक्षणकर्ता (जियोलॉजिकल सर्वेयर) नियुक्त किया गया था। 1848 में उनकी मृत्योपरंत, मैक्लेलैंड ने कार्यकारी सर्वेयर का पदभार ग्रहण किया और 5 मार्च, 1851 को अपने सेवा-निवृत्त होने तक निभाया।
इसी समय में, 1852 में सर थोमस ओल्डहैम ने इस विभाग के कार्यक्षेत्र को बढ़ाने की गुंजाइश ढूंढी। और परिणामतः जी.एस.आई. को विस्तृत भूगर्भीय अध्ययन, एवं तत्कालीन अविभाजित भारत के पार्थिव विज्ञान के अध्ययन हेतु विस्तार किया गया।

सकेती जीवाश्म उद्यान

सकेती जीवाश्म उद्यान कालाअम्ब से 5 कि॰मी॰ है (यह चंडीगढ़ से 85कि.मी. दूर, अंबाला से 65 कि.मी; नहान से 22 कि.मी तथा देहरादून से 110 कि॰मी॰ दूर) स्थित है। यहां एक छोटा जीवाश्म संग्रहालय है, जिसमें लगभग पच्चीस से दस लाख वर्ष पूर्व के, भिन्न जीव-समूहों, जैसे स्तनधारी, सरीसृप, मत्स्य, एवं खासकर शिवालिक की पहाड़ियों के आसपास रहने वाले जीवों के अवशेष (जैसे खोपड़ी, दांत, जबड़े, आदि) के जीवाश्म प्रदर्शन मंजूषा में संग्रहीत हैं। इस उद्यान में उत्तम स्तर के फाइबर-ग्लास निर्मित प्रागैतिहासिक जीवों के छः प्रतिरूप प्रदर्शित हैं, जो शिवालिक क्षेत्र में आवास करते थे, जिनमें 18 फीट के हाथी-दांत वाला हाथी, 3 मीटर का महा-कच्छप आदि प्रमुख हैं।
क्षेत्रमापी

क्षेत्रमापी (planimeter) एक मापन यंत्र है जो किसी भी आकार के समतल द्विबिमीय (two-dimensional) क्षेत्र का क्षेत्रफल मापने के काम आता है।
वर्तमान में अनेकों प्रकार के क्षेत्रमापी उपलब्ध हैं। वे सभी समान सिद्धान्त के आधार पर कार्य करते हैं। इसके दो प्वाइंटरों (नोकों) में से एक को क्षेत्र के तल में किसी बिन्दु पर स्थिर कर दिया जाता है तथा दूसरे प्वाइंटर (अनुरेखक संकेतक) को पूरी क्षेत्र की सीमारेखा (परिधि) पर घुमाया जाता है। इससे यंत्र के चलनशील भागों में गति उत्पन्न होती है। इस गति का समुचित रूप से उपयोग करते हुए सम्बन्धित क्षेत्र का क्षेत्रफल पढने योग्य रूप में प्राप्त हो जाता है।

इतिहास

पहला क्षेत्रमापी सन १८१४ में हर्मन (Hermann) ने बनाया था। इसके बाद इसके विकास के क्षेत्र में अनेक काम हुए और इसी कड़ी में सन १८५४ में स्विटजरलैण्ड के गणितज्ञ जैकब ऐम्सलर (Amsler) का प्रसिद्ध क्षेत्रमापी भी आया। आजकल एलेक्ट्रॉनिक क्षेत्रमापी भी उपलब्ध हैं।
अनीता देसाई

प्रारंभिक जीवन एवं शिक्षा

अनीता देसाई का जन्म 24 जून 1937 हुआ। उस समय उसका नाम अनीता मजुमदार था। मां जर्मनी की राजधानी बर्लिन शहर की रहने वाली थीं और पिता ढाका, बांग्लादेश के।। उन्होंने दिल्ली में "क्वीन मैरी हायर सेकेंडरी स्कूल" में पढाई किया और फिर सन 1957 में दिल्ली विश्वविद्यालय के मिरांडा कालेज से अंग्रेजी साहित्य में स्नातक हैं।

साहित्यिक जीवन

अनीता का पहला उपन्यास "क्राई द पीकॉक" 1963 में प्रकाशित हुआ। वें पारिवारिक संबंध या मध्यम वर्गीय स्त्री के बारे में लिखती है। 1977 में उसका उपन्यास "फायर ऑन द माउंटेन" के लिए उसने "Winifred Holtby Memorial" का पुरस्कार मिला। उसके बाद उन्होंने कई कहानियां लिखीं और उनसे बहुत पुरस्कारों के लिए नामित हो गया।
'फायर ऑन द माउंटेन' नामक उपन्यास को लिखकर उन्होंने विश्व में अपनी पहचान बनाई। गौरतलब है कि इन्हें तीन बार बुकर पुरस्कार की अंतिम सूची में चयनित किया गया।
अपने साहित्यक योगदान की बदौलत इन्हें पूरी दुनिया में लोकप्रियता मिली और दुनिया भर में इन्हें कई पुरस्कार मिले। भारत सरकार ने भी इन्हें पद्मश्री अलंकरण से सम्मानित किया। सन 1993 में इस्माइल मर्चेंट ने इनके उपन्यास 'इन कस्टडी' पर एक फिल्म भी बनाई है।
अब अनीता देसाई साहित्य का राजकीय समाज का एक सदस्य है। अमेरिका में रहती है और Massachusetts Institute of Technology में पढ़ाती है।
आर्य विवाह

भविष्य पुराण में जगतपिता ब्रह्मा के अनुसार विवाह आठ प्रकार के होते हैं वर से एक या दो जोड़े गाय-बैल धर्मार्थ लेकर विधिपूर्वक कन्या देने को "आर्य विवाह" कहते हैं। आर्य विवाह से उत्पन्न पुत्र तीन अगले तथा तीन पिछले कुलों का उद्धार करता है।
जय पाण्डेय
निर्मला सीतारामन्

राजनीतिक जीवन

निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं।

पूर्व जीवन और करियर

निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की।
निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया।
निर्मला सीतारामन् हैदराबाद में स्थित प्रणव स्कूल के संस्थापकों में से एक हैं।

व्यक्तिगत जीवन

निर्मला सीतारामन् का विवाह डॉ॰ परकल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं। वर्तमान में डॉ॰ परकला प्रभाकर राईटफोलियो (www.rightfolio.co.in) में एमडी हैं।
हेरियट टूबमेन

हेरियट टूबमेन (अँग्रेजी:Harriet Tubman, जन्म:1822, मृत्यु: 10 मार्च, 1913), अमेरिका में दास-प्रथा का विरोध करने वाली एक विख्यात अफ्रीकी-अमेरिकी महिला थी। 20 अप्रैल, 2016 को अमेरिका के ट्रेजरी विभाग ने अमेरिका में दास-प्रथा का विरोध करने वाली इस महिला की तस्वीर को 20 डॉलर के नोट पर मुद्रित करने की घोषणा की। वे किसी अमेरिकी नोट पर स्थान पाने वाली पहली अफ्रीकी-अमेरिकी हस्ती हैं। अब नए 20 डॉलर के नोट पर व्हाइट हाउस तथा पूर्व राष्ट्रपति एण्ड्रयू जैक्सन की तस्वीर को मुख-पृष्ठ से हटाकर पीछे कर दिया गया है तथा मुख-पृष्ठ पर हेरियट टूबमेन की तस्वीर रखी गयी है।
पोखराथोक, अर्घाखाँची

पोखराथोक, अर्घाखाँची नेपालके लुम्बिनी अंचलके अर्घाखाँची जिलाकी एक गाँव विकास समिति है।
ताइज़ प्रान्त

विवरण

हालांकि प्रान्त का क्षेत्रफल काफ़ी कम है और भारत के हरियाणा राज्य का केवल एक-चौथाई है, इसका भूगोल बहुत विविध है। पश्चिमी भाग तिहामाह तटवर्ती क्षेत्र है जहाँ मौसम गर्म और नम और ज़मीन शुष्क रहती है। पूर्वी भाग इसका उल्टा है और बहुत पहाड़ी है। यहाँ ताइज़ शहर के पास ३,०७० मीटर ऊँचा जबल साबेर खड़ा है ('जबल' अरबी भाषा में 'पहाड़' का अर्थ रखता है)। पहाड़ों में बादल और अन्य नमी फंसकर बारिश के रूप में गिरती है। पहाड़ों में तापमान दिन को तो ऊँचा (गर्म) होता है लेकिन ऊँचाइयों में रात को -५°सेंटीग्रेड (यानि शून्य से ५ डिग्री कम) तक गिर सकता है।
प्रान्त की कृषि व्यवस्था में भी भूमि की विविधता दिखती है। तिहामाह में कपास, ज्वार और तिल उगाया जाता है लेकिन उसके लिए सिंचाई की ज़रुरत होती है। पहाड़ों में आम, पपीता, केला, कॉफ़ी और 'क़ात' उगाया जाता है। क़ात एक पौधा है जिसके पत्ते चबाने से हल्का नशा चढ़ता है और यह पूरे दक्षिणी अरबी प्रायद्वीप में चबाया जाता है। पहाड़ों में अंगूर भी पैदा किये जाते हैं हालांकि यमन में शराब पर पाबंदी होने से इनकी किशमिश ही बनाई जाती है।
वस्त्र निपीडक

वस्त्र निपीडक या वस्त्र प्रेस (clothes iron) हाथ से पकड़कर युक्ति है जिसे गरम करके वस्त्रों की सलवटें हटाने के काम में लिया जाता है। यह कई आकार-प्रकार की होती है और ऊष्मा के स्रोत के आधार पर भी कई प्रकार की होती है। वर्तमान समय में प्रायः विद्युत से चलने वाली प्रेस ही अधिक प्रचलन में है।
मनजीत टिवाणा

मनजीत टिवाणा (१९४७) पंजाबी के प्रसिद्ध रचनाकार हैं। उनकी पहली रचनाएँ अमृता प्रीतम द्वारा संपादित नागमणि में प्रकाशित हुईं। इलहाम, इलज़ाम और उणींदा वर्तमान उनके चर्चित कविता संग्रह हैं। उणींदा वर्तमान के लिए उन्हें १९९० का साहित्य अकादमी पुरस्कार दिया गया है। सावित्री (प्रबंध काव्य) और सतमंज़िला समुद्र (उपन्यास) भी उनकी प्रमुख कृतियों में से हैं।
नसीर अल्लाह बाबर

वे एक पाकिस्तानी जनरल, राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
बिहारीलाल बिश्नोई

बिहारीलाल बिश्नोई(25 अगस्त 1981) एक भारतीय राजस्थान विधानसभा के प्रतिपक्ष नेता है। वे भारतीय जनता पार्टी से जुड़े है और यह बीकानेर जिले की नोखा विधानसभा क्षेत्र (राजस्थान) से वर्तमान में विधायक है।
डोवर जलसन्धि

यह विश्व की एक प्रमुख जलसन्धि हैं |

स्थिति

डोवर जलसन्धि इंग्लिश चैनल और उत्तरी सागर को जोड़ती है।यह अटलांटिक महासागरीय देशो को यूरोप के उत्तरी देशों तक पहुँच को आसान बनती है।यह जलसन्धि ब्रिटिश द्वीपसमूह और फ़्रांस के मध्य स्थित है।
        इसका अक्षांशीय स्थिति 51°उ0 तथा देशांतरीय स्थिति 1°27'पू0 है।इसकी औसत गहराई 30मीटर और अधिकतम चौङाई 33.3 किमी है।
== विस्तार == dobar jal simlndhi

भौगोलिक महत्व

डोवर जलडमरूमध्य से जाने वाली चेनल सुरंग युनाइटेड किंगडम ओर फ्रांस को जोड़ती है !इस रेलवे सुरंग की कुल लंबाई 50.45 किलोमीटर है,इसकी शुरुआत 6 मई 1994 ई.को हुई
काव्य-कानन

प्रसिद्ध साहित्यकार प्रतापनारायण मिश्र की पुस्तक
न्यूकैशल डीजीज

न्यूकैशल डीजीज एक विषाणु जनित रोग है।
शतरंज का इतिहास

शतरंज का इतिहास कम से कम १५०० वर्ष पुराना है। इस खेल का सबसे पुराना रूप छठवीं शदी में भारत में जन्मा। भारत से यह फारस (आधुनिक ईरान) पहुँचा। जब अरबों ने फारस को जिता तब उनके द्वारा यह दक्षिणी यूरोप में पहुँचा। यूरोप में यह खेल अपने वर्तमान स्वरूप में पन्द्रहवीं शताब्दी में आरम्भ हुआ।
पौलोमी घटक

व्यक्तिगत जीवन

पौलोमी घटक का जन्म 3 जनवरी 1983 को कोलकाता, पश्चिम बंगाल, भारत में हुआ था। उन्होंने 9 साल की उम्र में अपने टेबल टेनिस करियर की शुरुआत की थी।
पौलोमी ने नवीन नालंदा हाई स्कूल और बाद में कलकत्ता विश्वविद्यालय के जोगमाया देवी कॉलेज में अध्ययन किया। 2010 के राष्ट्रमंडल खेलों के तुरंत बाद, उन्होंने पेशेवर टेबल टेनिस खिलाड़ी सौम्यदीप रॉय से शादी कर ली।

करियर

उन्होंने 1992 में अपने टेबल टेनिस करियर की शुरुआत की। उस समय वह 9 साल की थी। उन्होंने 16 साल की उम्र में ओलंपिक खेलों में भाग लिया। उन्होंने अचंत शरत कमल और अंकिता दास के साथ विभिन्न मैच खेले।
उन्होंने एशियाई टेबल टेनिस चैम्पियनशिप, कोरिया में; रूस ओपन में; जापान में टोयोटा कप; जर्मन और पोलिश ओपन; 2006 में दोहा में 15वें एशियाई खेल और चिली ओपन में भारत का प्रतिनिधित्व किया। 2007 में, वह क्रोशिया में विश्व टेबल टेनिस चैम्पियनशिप में; गोल्डन रैकेट चैम्पियनशिप, वियतनाम में और इंडोनेशिया में अंतर्राष्ट्रीय ओपन टूर्नामेंट में खेली। उसी वर्ष उन्होंने ऑस्ट्रिया, फ्रांस और जर्मन ओपन में भी देश का प्रतिनिधित्व किया। वह 2010 के राष्ट्रमण्डल खेलों में रजत पदक जीती थीं। उन्होंने एशियन गेम्स 2012 में टेबल टेनिस क्वार्टरफाइनल में भी जगह बनाई थी। वह 2012 के ओलंपिक के संभावित खिलाड़ियों में भी शामिल थीं।
हाल ही में, 2014 में वह पाकिस्तान के खिलाफ अंकिता दास के साथ एशियाई खेलों में भी खेली और जीत दर्ज की। इसी स्पर्धा में उन्होंने अचंत शरत कमल के साथ मिश्रित युगल भी खेलीं लेकिन वह जीत नहीं सकी। वर्तमान में, पौलोमी भारत पेट्रोलियम में सहायक प्रबंधक के रूप में काम करती है।
एन–ब्यूटाइलएमाइन

एन- ब्यूटाइलएमाइन अणु की गेंद और छड़ी मॉडल।

एन–ब्यूटाइलएमाइन एक कार्बनिक यौगिक है। । कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH₄) सबसे छोटे अणुसूत्र का हाइड्रोकार्बन है। ईथेन (C₂H₆), प्रोपेन (C₃H₈) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार एन–ब्यूटाइलएमाइन को भी विभिन्न प्रयोगों में लिया जा सकता है।
नम त्सो

भूगोल व मौसम

चिंगहई झील के बाद नमत्सो तिब्बत के पठार की दूसरी सबसे बड़ी झील है। १९५० में तिब्बत पर क़ब्ज़ा करने के बाद चीन की सरकार ने प्रशासनिक रूप से उसका विभाजन कर दिया इसलिए अब चिंगहई झील औपचारिक रूप से तिब्बत स्वशासित प्रदेश में नहीं बल्कि चिंगहई प्रान्त में आती है। इस कारणवश नमत्सो तिब्बत स्वशासित प्रदेश की सबसे बड़ी झील भी कहलाती है।
नमत्सो में पाँच द्वीप हैं लेकिन इनपर कोई नहीं रहता। इनके अलावा कुछ पत्थर की चट्टानें भी सतह से ऊपर दिखती हैं। सर्दियों में झील की सतह पर बर्फ़ की मोटी तह जम जाती है जिसपर चलकर द्वीपों तक जाना सम्भव हो जाता है। अक्सर तिब्बती बौद्ध तीर्थयात्री अपना खाना साथ ले जाकर इन द्वीपों पर जाकर ध्यान लगाते हैं। पुराने ज़माने में कुछ भिक्षु पूरी गरमी-भर बर्फ़ पिघलने के बाद कई महीने द्वीपों पर ही कठिन परिस्थितियों में रहते थे लेकिन अब चीनी सरकार ने यह प्रथा वर्जित कर दी है।
नमत्सो का सबसे बड़ा द्वीप झील के पश्चिमोत्तरी कोने में है और २,१०० मीटर लम्बा और ८०० मीटर चौड़ा है। झील की सतह की तुलना में द्वीप के बीच में १०० मीटर (३३० फ़ुट) की उँचाई है। यह द्वीप झील के छोर से लगभग ३.१ किमी दूर है। झील का सबसे दूर-दराज़ टापू झील के किनारे से लगभग ५.१ किमी दूर है। द्वीपों पर गर्मियों में भिन्न घासें उगी होती हैं और कुछ पक्षी वहाँ जाकर ठहरते हैं।
न्येनचेन थंगल्हा पर्वतमाला के क्षेत्र में मौसम अचानक बदल जाता है। इसलिये झील के इलाक़े में कभी-कभी यकायक बर्फ़बारी होनी शुरु हो जाती है।
करण सोनी

प्रारंभिक जीवन

सोनी नई दिल्ली, भारत से हैं, जहाँ उन्होंने एक अंतर्राष्ट्रीय स्कूल में पढ़ाई की। इसके बाद वह दक्षिणी कैलिफोर्निया विश्वविद्यालय में अध्ययन करने के लिए संयुक्त राज्य अमेरिका चले गए।

करियर

सोनी ने रशेल क्विन के साथ यूसुफ सुमेर की २०१० की कॉमेडी फिल्म काका निर्वाण से अभिनय की दुनिया में कदम रखा। २०१३ में सोनी को अमेज़न स्टूडियो की मूल श्रृंखला बीटास में कास्ट किया गया था, लेकिन एक सत्र के बाद श्रृंखला रद्द कर दी गई।२०१४ में सोनी एटी एंड टी के विज्ञापनों में दिखाई दिये। 
२०१५ में सोनी पॉल फ़िग द्वारा बनाई गई एक श्रृंखला,अदरस्पेस में कप्तान स्टीवर्ट लिपिंस्की के रूप में दिखाई दिए। हालाँकि एक सत्र के बाद श्रृंखला भी रद्द कर दी गई थी। उसी वर्ष वे मेलिसा &amp;जॉय, द गोल्डबर्ग्स, और १०० थिंग्स टू डू बिफोर हाई स्कूल के धारावाहिकों में दिखाई दिए, और मार्टिन के रूप में पैट्रिक स्टीवर्ट के विपरीत ब्लंट टॉक में अभिनय करने लगे। श्रृंखला को दूसरे सीज़न के लिए नवीनीकृत किया गया था, जिसका २०१६ में प्रीमियर हुआ था, लेकिन २० दिसंबर को दो सत्रों के बाद रद्द कर दिया गया था। 
२०१६ में, सोनी ने डेडपूल  में दोपिंदर नामक एक टैक्सी चालक के रूप में अभिनय किया, और घोस्टबस्टर्स में बेनी नामक एक डिलीवरी देने वाले वयक्ति की भूमिका निभाई। उन्होंने २०१८ की डेडपूल २ में दोपिंदर को जारी रखा, और अगले साल पोकेमॉन डिटेक्टिव पिकाचु में भी दिखाई दिये। दोनों डेडपूल फिल्मों और पोकेमॉन डिटेक्टिव पिकाचु में, उन्होंने रयान रेनॉल्ड्स के साथ अभिनय किया।
टिनरॉन्ग

जनसांख्यिकी

यहां कुल ३४ परिवार रहते हैं और जनगणना 2011 के अनुसार गांव में २३१ की आबादी है, जिनमें से १२२ पुरुष हैं जबकि १०९ महिलाएं हैं। यहां ०-६ वर्ष की आयु के ४२ बच्चे हैं जो गांव की कुल आबादी का 18.18% बनाता है। गांव का औसत लिंग अनुपात ८९३ है जो मेघालय राज्य औसत ९८.९ से कम है। यहां बाल लिंग अनुपात 90 9 है, मेघालय औसत 970 से कम है।
मेघालय की तुलना में गांव में साक्षरता दर कम है। 2011 में, मेघालय के 74.43% की तुलना में गांव की साक्षरता दर 48.15% थी। यहां पुरुष साक्षरता 48.00% है जबकि महिला साक्षरता दर 48.31% थी।
भारत और पंचायती राज अधिनियम के संविधान के अनुसार, टिनरॉन्ग गांव सरपंच (गांव के प्रमुख) द्वारा प्रशासित है जो गांव के प्रतिनिधि चुने जाते हैं।

जाति

टिनरॉन्ग गांव में, अधिकांश गांव आबादी अनुसूची जनजाति से है। अनुसूचित जनजाति गांव में कुल आबादी का 99.57% है। पश्चिम खासी पहाड़ियों के इस गांव में अनुसूचित जाति (एससी) की कोई आबादी नहीं है।
नरसिंह नारायण मिश्र

श्री नरसिंह नारायण मिश्र "महात्मा जी"

उपनाम:'महात्मा जी' 
   पिता : श्री रामरंग मिश्र 
   माता : श्रीमती रामदुलारी 
  धर्मपत्नी :श्रीमती रामलली उर्फ कान्ति देवी 
   संतान  : गीतानाथ मिश्र, रामप्रकाश 
          मिश्र(गुरुदेव),बाँकेेबिहारी मिश्र, 
          कंचन देवी
   जन्म : 1930 बलरामपुर उ.प्र. 
   मृत्यु : 13 जून 2012 बहराइच 
अन्त्येष्टि:14 जून 2012 बलरामपुर(सरदारगढ़) 
  राष्ट्रीयता : भारतीय 
  कृतियां :  गीता तत्व सुरसरी(अपूर्ण), 
          भरत महिमा(अनुपलब्ध)
          गीता का दिव्य इतिहास, 
          गीता का प्रथम श्लोक, 
          कथातीर्थ सरदारगढ़ का इतिहास 
  कार्यक्षेत्र :कथावाचक,कवि,लेखक

जीवन परिचय

नरसिंह नारायण मिश्र "महात्मा जी" का जन्म उत्तर प्रदेश के बलरामपुर जिले में (तत्कालीन गोण्डा जिला) सरदारगढ़ जोकि राप्ती नदी के किनारे बसा हुआ है नामक  गाँव में सन् 1930 में पौष मास में ऋषि गौतम गोत्रीय ब्राह्मण श्री रामरंग मिश्र के यहाँ हुआ। आप जब करीब दस साल के ही थे तभी आपके सिर से आपके पिताजी की छाया उठ गयी और आपके पालन-पोषण की पूरी जिम्मेदारी आपके भाइयों पर आ गयी। आप चार भाई(श्री करिंगन मिश्र, श्री छोटेलाल मिश्र,श्री बलभद्र मिश्र,श्री नरसिंह नारायण मिश्र) एवं दो बहनें (धन्नाजी, चननपता) थीं। आप अपने चारों भाइयों में सबसे छोटे थे। धन्नाजी भाई एवं बहनों में सबसे बड़ी थीं लेकिन चननपता आपसे छोटी हैं। आपका बचपन आपके तीन ज्येष्ठ भाइयों के सानिध्य में बीता। आपकी बुनियादी शिक्षा आपके मझले भाई श्री छोटेलाल के द्वारा सम्पन्न हुआ जिससे आपको अक्षरों का ज्ञान हुआ।आप स्कूली शिक्षा से वंचित रहे परन्तु आपने अपने अक्षर ज्ञान के माध्यम से हनुमान चालीसा जैसी एकाध पुस्तकों का अध्ययन करने में सक्षम थे। तत्कालीन समय में प्रचलित आल्हखण्ड जो वीर रस का ग्रन्थ है ने आपको आकृष्ट किया और आपने पूरा आल्हखण्ड मौखिक रूप से कण्ठस्थ कर लिया और उसे गाने लगे क्योंकि उस समय समाज के और लोग भी आल्हखण्ड का सामूहिक रूप से गायन करते थे।

योगदान

आपने समाज में लोगों को सत्य सनातन धर्म के प्रति जागरूक करने का काम किया तथा सबसे बड़ा काम यह किया कि अपने क्षेत्र में गोस्वामी तुलसीदास जी की रचना श्रीरामचरितमानस और श्रीमद्भगवद्गीता का उपदेश जन-जन तक पहुंचाने का अतुलनीय प्रयास किया है।

दिनचर्या

आपकी दिनचर्या बड़ी सम्यक थी। आपने अपने पूूरे जीवन में मृत्यु पर्यन्त ब्रम्ह मुहूर्त में उठना, नित्यकर्म से निवृृत्तिऔर तत्पश्चात संध्या वंदन और पाठ करना(श्रीमद्भगवद्गीता और श्रीरामचरितमानस) अनवरत चलने दिया। आपने अपने जीवन के 45 वर्ष तक अनवरत राप्ती नदी में नित्यप्रति ब्रम्ह मुहूर्त में स्नान करते और वहीं राप्ती नदी के तट पर पूजा-पाठ करके सबके जागने से पहले घर आ जाते थे। 
आपकी कलम से
अवधेश कुमार चतुर्वेदी

एक हिन्दी साहित्यकार।
ज़ाम्बिया के राष्ट्रपति

नवीनतम चुनावसंपादित करें

मुख्य लेख: जाम्बियन आम चुनाव, 2016
योसेमिटी में इमोजेन और ट्विंका

योसेमिटी में इमोजेन और ट्विंका श्रीमती जूडी डेटर द्वारा 1974 में खींचा गया एक सुप्रसिद्ध छायाचित्र है। इस छायाचित्र में योसेमिटी राष्ट्रीय उद्यान में भ्रमण कर रहीं वृद्ध महिला इमोजेन कनिंघम को एक पेड़ के पीछे नग्न युवती ट्विंका टीबो के दर्शन होते हैं।
इस छायाचित्र को लगभग 100 छात्रों की एक कार्यशाला के बीच में लिया गया था। श्रीमती जूडी डेटर कार्यशाला के प्रशिक्षकों में से एक थीं, तथा श्रीमती इमोजेन कनिंघम एक अतिथि व्याख्याता थीं। एक मॉडल के साथ कैसे कार्य किया जाता है, इसका प्रदर्शन करते हुए जूडी देवी ने यह छायाचित्र खींचा।

प्रदर्शन

मैसाचुसेट्स प्रौद्योगिकी संस्थान के प्राध्यापक एवं महाकवि श्री जॉन हिल्डेबिडल ने इस छायाचित्र से प्रेरित एक कविता लिखी है।  मुद्रित अवस्था में यह छायाचित्र लॉस एंजिल्स काउंटी संग्रहालय में दर्शाया गया है। इस छायाचित्र को ऑट्री राष्ट्रीय केंद्र, कैलिफोर्निया के ओकलैंड संग्रहालय, एवं नेवादा कला संग्रहालय में भी प्रदर्शित किया गया है।
शैलेश लोढ़ा

शैलेश लोढ़ा का जन्म 8 नवम्बर 1970 को राजस्थान के सिरोही में हुआ। वे हिन्दी के एक प्रतिष्ठित हास्य कवि हैं। सब टीवी के लोकप्रिय धारावाहिक तारक मेहता का उल्टा चश्मा के मुख्य किरदार तारक मेहता की भूमिका में प्रसिद्ध हैं। हास्य कवियों के सबसे लोकप्रिय कार्यक्रम वाह-वाह क्या बात है का संचालन भी इनकी प्रमुख उपलब्धियों में से एक है।
भुमिज

भूमिज आदिवासी प्रोटोऑस्ट्रेलायड प्रजाति से जुड़े है भूमिज झारखंड ओडिशा बंगाल और आसाम में पाये जाते है ये मुंडा के ही उपसमूह है
कबीर बेदी

कबीर बेदी हिन्दी फ़िल्मों के एक अभिनेता हैं। 
अनुज कुमार पान्देय किसे चह्ता हाइ अ
दूसरा आदमी

संक्षेप

निशा (राखी), विज्ञापन उद्योग में निपुण है। वह अपने प्रेमी, शशि सहगल (शशि कपूर) की दुखद मौत के बाद वैरागी बन जाती है। वहीं करण सक्सेना (ऋषि कपूर) ने अपने सफल पिता की छाया से बाहर आने और एक विज्ञापन एजेंसी स्थापित करने का फैसला किया। 
वर्षों बाद, करण अपनी विज्ञापन एजेंसी के साथ उसको रोजगार प्रदान करता है और वह स्वीकार करती है। निशा एक अतीत लिये रहस्यमय वृद्ध महिला है और करण उसके खोए हुए प्यार की निरंतर याद दिलाता है। उसे पता चलता है कि हाल ही में टिम्सी (नीतू सिंह) से शादी करने वाला करण उसे शशि की याद दिलाता है।
रांगेय राघव की कृतियां

यह सूची प्रसिद्ध हिन्दी साहित्यकार रांगेय राघव की कृतियों की है:-